**MÄÄRUS**

**Äksi ………….2017 nr……….**

**Vallavolikogu tööst osavõtu eest tasu ja hüvituste maksmise kord**

Määrus kehtestatakse kohaliku omavalitsuse korralduse seaduse § 17 lõike 3, § 22 lõike 1 punktide 21 ja 22 alusel.

§ 1. Reguleerimisala

Määrusega kehtestatakse Tartu Vallavolikogu (edaspidi volikogu) esimehele ja aseesimehele makstava hüvituse ning komisjoni esimehele ja volikogu liikmele volikogu tööst osavõtu eest makstava tasu suurus ja maksmise kord ning lähetuskulude hüvitamise kord.

§ 2. Volikogu esimehele makstav hüvitus

Volikogu esimehele makstakse volikogu tööst osavõtu ning esimehe ülesannete täitmise eest hüvitust 00 eurot kalendrikuus.

§ 3. Volikogu aseesimehele makstav hüvitus

Volikogu aseesimehele makstakse volikogu tööst osavõtu ning aseesimehe ülesannete täitmise eest hüvitust 00 eurot kalendrikuus.

§ 4. Komisjoni esimehele makstav tasu

Volikogu alatise komisjoni esimehele makstakse volikogu tööst osavõtu eest tasu 00 eurot kalendrikuus.

§ 5. Volikogu liikmele makstav tasu

Volikogu liikmele makstakse volikogu tööst osavõtu eest tasu 00 eurot istung.

§ 6. Komisjoni liikmele makstav tasu

Komisjoni liikmele makstakse komisjoni tööst osavõtu eest tasu 00 eurot koosolek.

§ 7. Volikogu liikmele ja komisjoni liikmele tasu arvestamine

(1) Volikogu liikmele ja komisjoni liikmele tasu arvestamise aluseks on volikogu istungist või komisjoni koosolekust osavõtu registreerimisleht.

(2) Tasustamise aluseks olevat arvestust peab raamatupidamine.

§ 8. Hüvituse ja tasu maksmine

(1) Volikogu esimehele ja aseesimehele makstakse hüvitust ning komisjoni esimehele makstakse

tasu üks kord kuus, hiljemalt tasustatavale kuule järgneva kuu 11. kuupäevaks ülekandega pangakontole.

(2) Volikogu liikmetele ja komisjoni liikmetele makstakse tasu vastavalt istungite või koosolekute toimumiste kordadele kalendrikuus, hiljemalt tasustatavale kuule järgneva kuu 11. kuupäevaks ülekandega pangakontole.

§ 9. Lähetuskulude hüvitamine

Volikogu esimehe poolt lähetusse suunatud volikogu liikmele hüvitatakse lähetusega seotud dokumentaalselt tõendatud sõidu- ja majutuskulud ning lähetusülesande täitmisega seotud muud kulud. Välislähetuses viibimise aja eest makstakse päevaraha Vabariigi Valitsuse määrusega kehtestatud, ametniku teenistuslähetusse saatmise, lähetuskulude hüvitamise ning päevarahamaksmise tingimuste ja korra alusel.

§ 10. Rakendussätted

(1) Käesoleva määruse paragrahvis 4 ja 5 sätestatud tasu ei maksta volikogu esimehele ja volikogu aseesimehele.

(2) Määrus jõustub kolmandal päeval pärast avaldamist Riigi Teatajas.

(3) Määrust rakendatakse tagasiulatuvalt alates 25.10.2017.

Üllar Loks

Vallavolikogu esimees